སྐབས་དོན་གསར་འཕྲིན་ཞེས་དུས་ཚང་མས་མཁྱེན་གསལ་ལྟར།དཔེ་མཛོད་ཁང་འདིས་ཉེ་ཆར་སྤེལ་ཟིན་པ་དང་མི་འགྱངས་པའི་ཆར་སྤེལ་འཆར་གྱི་བོད་ཀྱི་རིག་གཞུང་དང་འབྲེལ་བའི་ལས་འགུལ་རྣམས་གཟིགས་པོ་རྣམས་ལ་གསར་འཕྲིན་འདིའི་ལམ་ནས་འབུལ་འཆར་ཡིན།དེ་མ་ཟད་ང་ཚོས་དཔེ་མཛོད་ཁང་འདིའི་ནང་ལ་ད་ཕན་བསགས་ཡོད་པ་དང་གསར་དུ་འབྱོར་བཞིན་པའི་དཔྱད་གཞིའི་རྒྱུ་ཆ་དམིགས་བསལ་ཅན་དག་སྐྱར་ཞིབ་ཀྱི་ལམ་ནས་གཟིགས་པ་པོ་རྣམས་ལ་ངོ་སྤྲོད་དང་མཚམས་སྦྱོར་གནང་བར་འདོད།ང་ཚོས་ཀློག་པ་པོ་རྣམས་ཀྱིས་ཀྱང་དམིགས་བསལ་ཐུགས་སྣང་བྱུང་བའི་བོད་ཀྱི་རིག་གཞུང་དང་འབྲེལ་བའི་དཔེ་དེབ་ཀྱི་རིགས་དང་།གློག་བརྙན།སྒྲ་ཐག་དང་བརྙན་ཐག་སོགས་ལ་སྐྱར་ཞིབ་ཀྱི་ལྗགས་རྩོམ་ང་ཚོ་ལ་བསྐུར་ནས་ང་ཚོའི་ལས་གཞི་འདི་ལ་རྒྱབ་སྐྱོར་གནང་བའི་རེ་བ་བྱེད་ཀྱི་ཡོད།